Im Juni 2010 het dr Sarrazin mit syyre These Widerspruch uusglest, ass dr gsamtdytsch Intelligenzdurschnitt dur Zuewanderig vu schlächt uusbildete Migranten sinke diej, wun ere bin ere Veraastaltig vu dr Arbeitschreis Schuel-Wirtschaft vu dr Unternähmerverbänd Südhesse uusgsait het.[46] Em Sarrazin syy These sin vu dr Bundeschanzleri Angela Merkel[47] un em SPD-Barteivorsitzende Sigmar Gabriel kritisiert wore, wun em dr Uusdritt us dr SPD noogleit het.[48] Im Gspräch mit dr Süddeutsche Zeitung het dr Sarrazin yygruumt, är heb zue syyne Bhauptige keini gnaue Date vorlige un heb wäge däm e baar Zahzle "schepfe" mieße: "Und wenn sie keiner widerlegen kann, dann setze ich mich mit meiner Schätzung durch." In eme Interview mit dr Zeit het dr Sarrazin bemerkt: "Deutschland wird völlig unabhängig von der Migration deshalb durchschnittlich dümmer, weil die Geburtenverteilung in unserem Land schief ist. Intelligenz und Schichtzugehörigkeit korrelieren stark positiv."[49]